open-index/open-wikipedia-markdown huggingface dataset:
Rail Club du Kadiogo

**Kadiogo „Rail Club du Kadiogo“** arba tiesiog **„Rail Club“** – Burkina Faso futbolo klubas iš Uagadugu, rungtyniaujantis aukščiausioje lygoje.

Namų rungtynes žaidžia Kadiogo stadione (), talpinančiame 8 tūkst. žiūrovų. 

## Istorija
1967 m. įkurtas klubas. Rungtyniavo aukščiausioje šalies lygoje. 2005 m. pirmą kartą klubo istorijoje tapo šalies čempionais. 2015–2016 m. vėl pakartojo šią sėkmę. 2016–2017 m. sezone pavyko apginti titulą ir trečią kartą tapo čempionais. 2017–2018 m. sezone liko antroje vietoje. 2018–2019 m. sezone užėmė penktą vietą. 2019–2020 m. sezonas nutrauktas dėl pandemijos grėsmių. Tuomet ekipa buvo penkiolikta.  2020–2021 m. sezone iškovojo vienuoliktą vietą. 2021–2022 m. sezone tapo čempionais turėdami vos vieno taško persvarą prieš artimiausius persekiotojus.

2022–2023 m. sezone rungtyniavo Premjer divizione ir užėmė septintą vietą.
; Pavadinimų kaita
* 1967 : d'ASRAN, o pilnu pavadinimu – Association Sportive de la Régie de chemin de fer Abidjan Niger.
* 1989 : pervadintas ir tapo Rail Club du Kadiogo (RCK).

## Titulai
*  **[[Première Division (Burkina Fasas)|Première Division]] (4):** 
:  **Čempionai**: 2005, 2016, 2017, 2022 m.

*  **Burkina Fasos taurės turnyras (3)**: 
:  **Nugalėtojai**: 1994, 2012, 2016 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja oranžine juoda apranga.

## Garsesni žaidėjai
; Klubo žaidėjai, atsovavę nacionalinei rinktinei.
*  Aboubacar Sawadogo, vartininkas.

## Garsesni treneriai
*  Amadou Sampo

## Išnašos

## Nuorodos
* **Oficiali klubo svetainė**
* SOCCERWAY 
* FLASHSCORE
* Transfermarkt
* Globalsportarchive
Kauno šv. Elžbietos seserų kongregacijos vienuolynas

**Kauno šv. Elžbietos seserų kongregacijos vienuolynas** – moterų vienuolynas Kauno miesto pietinėje dalyje, Birutėje I, J. Pabrėžos g. 1, į pietus nuo Kauno botanikos sodo. Antrajame aukšte įrengta šv. Onos koplyčia. Tai vienas iš dviejų Lietuvos elžbietiečių vienuolynų.

## Istorija

1925 m. Kaune Sofijos Smetonienės rūpesčiu įsikūrė pirmosios šv. Elbžietos vienuolių ordino seserys, apsigyvenusios pas benediktines. 1931 m. kunigo ir rašytojo Maironio sesuo Marcelė Mačiulytė elžbietietėms padovanojo 0,5 ha savo žemės sklypą su mediniu namu bažnyčios reikalams, tačiau iš pradžių Vilkaviškio vyskupijos kurija sklypą išnuomojo šv. Vincento Pauliečio draugijai, čia įkūrusiai vaikų prieglaudą-darželį. Vėliau, 1939 m. šį sklypą kurija perdavė elžbietietėms, o iki metų pabaigos pastatytas modernistinis vienuolyno pastatas (architektas Karolis Reisonas).

1940 m. birželį vienuolynas sovietų nacionalizuotas, 1941 m. liepą grąžintas vienuolėms, bet po II pasaulinio karo vėl nacionalizuotas. Čia įkurta pradinė mokykla, kurioje 1963 m. įvyko gaisras ir pastatas stovėjo tuščias. 1970 m. čia atliktas remontas, jame įsikūrė kultūros namai ir biblioteka, veikę iki 1990 m. rugpjūčio, kai pastatas sugrąžintas elžbietietėms. 1995 m. vienuolynas rekonstruotas (architektai Horst Rathe ir Violeta Beigienė).

## Šaltiniai
Komsomolskas (Ivanovas)

**Komsomolskas** () – miestas Rusijoje, Ivanovo srityje, 35 km į vakarus nuo Ivanovo, prie Uchtomos upės (sudarytas tvenkinys); rajono centras. Veikia Ivanovo šiluminė jėgainė. Elektros įrengimų pramonė.

## Istorija
Komsomolskas pradėjo kurtis 1927 m., statant Ivanovo valstybinę rajoninę elektrinę. 1950 m. Komsomolsko miesto tipo gyvenvietei suteiktas miesto statusas.

## Šaltiniai
Komsomolskaja

**Komsomolskaja** () – buvusi TSRS antarktinė mokslinė stotis. Pastatyta Rytų Antarktidoje, žemyno vidinėje dalyje, Karalienės Marijos Žemėje, ledo plynaukštėje 3500 m aukštyje, 870 km į pietus nuo Deiviso jūros kranto.

Komsomolskajos stotis veikė nuo 1957 m. lapkričio iki 1959 m. kovo, vėliau pasitarnavo kaip bazė prie sniego traktorių kelio tarp Mirno observatorijos ir Vostoko stoties.

## Šaltiniai
Komsomolsko rezervatas

**Komsomolsko valstybinis gamtos rezervatas** () – saugoma gamtos teritorija Rusijos Tolimuosiuose Rytuose, Chabarovsko krašte, ~50 km į šiaurės rytus nuo Komsomolsko prie Amūro, prie Amūro upės ir jo intako Gorino žiočių. Įsteigtas 1963 m.

Komsomolsko rezervatas įsteigtas siekiant tyrinėti ir išsaugoti paamūrės faunos ir floros gamtinius kompleksus. 80 % teritorijos dengia miškai (būdingi sibirinių pušų ir plačialapių bei sibirinių pušų ir eglių miškai). Iš retų augalų rūšių čia auga dygusis kukmedis, didžiažiedė klumpaitė, aukštoji gastrodija, japoninė pogonija, bukalapis bijūnas, glotnusis vilkdalgis. Taip pat užfiksuotos 45 žinduolių rūšys (briedis, kabarga, amūrinis tigras, šernas ir kt.), 223 paukščių rūšys (paprastasis jūrinis erelis, baltapetis jūrinis erelis, erelis žuvininkas, kininis gandras, didysis apuokas žuvininkas, juodoji gervė, sakalinė pelėdikė, mandarininė antis), ~50 žuvų rūšių (kuprė, ketė ir kt.).

## Šaltiniai
Jafetas

**Jafetas** – Senojo Testamento personažas, minimas Pradžios knygoje, Nojaus sūnus, Semo ir Chamo brolis. Penkiaknygės Kunigų šaltinyje Jafetas laikomas trečiuoju Nojaus sūnumi, o senesniame Jahvistiniame (Pradžios 9,20–27) – antruoju.

Vedė prieš tvaną, su šeima išsigelbėjo tėvo pastatytame laive. Po tvano Jafetas susilaukė 7 sūnų – Gomero, Magogo, Madajo, Javano, Tubalo, Mešecho bei Tyro – ir 7 anūkų.

Anot Biblijos, iš Jafeto kilusios įvairios tautos, gyvenusios į šiaurę ir vakarus nuo Mesopotamijos ir Sirijos (nuo Mažosios Azijos iki Medijos), jos dar įvardijamos jafetitais.

## Išnašos
Bibopas

**Bibopas** () – moderniojo džiazo stilius, ėmęs formuotis maždaug XX a. penktojo dešimtmečio viduryje JAV. Šio žanro muzikai būdingas greitas tempas. Bibopo melodika sudėtingesnė, turi daugiau chromatizmų, dažna asimetriška frazių konstrukcija, slaptasis kontrapunktas.

Bibopas buvo skirtas ne šokiams, o klausymuisi. Bibopo pradininkais laikomi saksofonininkas Č. Parkeris, trimitininkas bei pianistas D. Gilespis, pianistai T. Mankas ir E. Pauelis, gitaristas C. Khristianas, būgnininkas K. Klarkas ir kiti.

## Šaltiniai
Komsomolskė

**Komsomolskė** arba ***Komsomolskojė*** (, ), kitas pavadinimas – **Kalmiuskė** arba ***Kalmiuskojė*** (, ) – miestas rytų Ukrainoje, Donecko srityje, prie Kalmiuso upės, 40 km į pietryčius nuo Donecko. Praeina Donecko–Novoazovsko plentas, yra Karakubos geležinkelio stotis. Skalūnų gavybos centras.

## Istorija
1933 m. įkurta ***Karakubos*** skalūnų kasėjų gyvenvietė. Nuo 1938 m. – miesto tipo gyvenvietė. 1949 m. pervadinta į Komsomolskoję. Miestas nuo 1956 m.

Nuo 2014 m. miestą užėmę marionetinės Donecko Liaudies Respublikos sukilėliai.

## Šaltiniai
Komsomolskaja Pravdos salos

**Komsomolskaja Pravdos salos** ( 'Komjaunimo Tiesos salos') – salų grupė Rusijos Arktyje, Laptevų jūros pietvakarinėje dalyje, šalia Taimyro pusiasalio krantų. Patenka į Krasnojarsko krašto sudėtį (Taimyro rajonas). Sudaro 9 salos, iš kurių didžiausios – Didžioji (ilgis 20 km, plotis iki 14 km) ir Samuilo (11 ir 5,6 km). Kitos: Pramonės, Vilkickio, Patogioji, Ovalioji, Kraštinė, Uzbekistano, Volodarskio. Aukštis iki 68 m. Vyrauja kalnų tundra.

Dalį salų 1736 m. atrado Vasilijus Prončiščevas, kitas – 1742 m. Semionas Čeliuskinas. Pradžioje vadintos Šv. Samuelio salomis, bet TSRS laikais pervadinta laikraščio „Komjaunimo tiesa“ (*Комсомольская правда*) garbei.

## Šaltiniai
Kadiškiai

**Kadiškiai** – buvęs viensėdis Ukmergės rajono savivaldybėje, 9 km nuo Milašiūnų.

## Gyventojai

## Šaltiniai
Sabališkis

**Sabališkis** – buvęs kaimas Ukmergės rajono savivaldybėje, 1 km į šiaurės rytus nuo Dainavos kaimo.

## Gyventojai

## Šaltiniai
Miškelis (Ukmergė)

**Miškelis** – buvęs viensėdis Ukmergės rajono savivaldybėje, 2 km nuo Laičių.

## Gyventojai

## Šaltiniai
Medinos (Lyduokiai)

**Medinos** – buvęs kaimas Ukmergės rajono savivaldybėje, 1 km į šiaurę nuo Kartėnų.

## Gyventojai

## Šaltiniai
Dagiai (Ukmergė)

**Dagiai** – buvęs viensėdis Ukmergės rajono savivaldybėje, 5 km į vakarus nuo Pabaisko, kairiajame Šventosios krante.

## Gyventojai

## Šaltiniai
Vanagaičiai

**Vanagaičiai** – buvęs kaimas Ukmergės rajono savivaldybėje, 2 km į vakarus nuo Gružų.

## Šaltiniai
Vagilka (Ukmergė)

**Vagilka** (*Grablia*) – buvęs kaimas Ukmergės rajono savivaldybėje, 3 km į šiaurės vakarus nuo Šešuolių.

## Gyventojai

## Šaltiniai
Joniškėlis (Ukmergė)

**Joniškėlis** (*Joniškis*) – buvęs viensėdis Ukmergės rajono savivaldybėje, 15 km nuo Paobelio, 1 km į rytus nuo Medinių.

## Gyventojai

## Šaltiniai
Gulbiniai (Vilkaviškis)

**Gulbiniai** – buvęs kaimas Vilkaviškio rajono savivaldybėje, 1 km į pietus nuo Karklinių.

## Gyventojai

## Šaltiniai
Antaviliai (Vilkaviškis)

**Antaviliai** – buvęs kaimas Vilkaviškio rajono savivaldybėje, 2 km į pietvakarius nuo Girėnų, pasienyje su Rusija.

## Gyventojai

## Šaltiniai
IMAM

**IMAM** () – 1923–1950 m. veikusi Italijos aviacijos pramonės įmonė.

## Istorija
Bendrovę 1923 m. įkūrė inžinierius, vienas įmonės „Alfa Romeo" įkūrėjų, vėliau – Italijos senatorius, Nikola Romeo (it. *[[Nicola Romeo]],* 1876–1938 m.). Savo veiklos pradžioje tai buvo geležinkelių įmonės „*Società Anonima Officine Ferroviarie Meridionali*“ dalis, aptarnavusi lėktuvus. 1925 m. ji įsigijo olandiško dviviečio žvalgybinio lėktuvo-lengvojo bombonešio „Fokker C.V-E“ gamybos licenciją ir jo pagrindu pradėjo gaminti labai sėkmingus dviviečius ir triviečius „Romeo Ro.1“, naudotus tiek kariuomenėje, tiek kai susisieikimo lėktuvus maršrutuose į Italijos kolonijas. Įmonė pagal licenciją, „*FIAT Aviazione*“ vardu, taip pat gamino įvairius agregatus lėktuvams.

1927 m. šios veiklos pagrindu N. Romeo, remiamas vieno didžiausių Italijos mechanikos pramonininkų Ernesto Beda, įkūrė aeronautikos mechanikos įmonę „*IMAM*„. Įmonė gamino savos konstrukcijos orlaivius, pirmuoju kurių tapo modifikuotas Ro.1, varomas pagal licenciją Italijoje gamintu radialiniu varikliu „Alfa Romeo Jupiter“. Keletas įvairių modelių lėktuvų buvo eksportuota į JAV ir Ispaniją.

Nors komercinė Ro.1 sėkmė nepasikartojo, IMAM sukūrė didelių Italijos kariuomenės užsakymų sulaukusius žvalgybinius lėktuvus Ro.37 ir Ro.43 , mokymams skirtus Ro.41, plačiai naudotus Antrojo pasaulinio karo Balkanų karo ir Viduržemio jūros karo teatruose.

Mažiau sėkmingi įmonės projektai buvo sunkieji dvimotoriai naikintuvai Ro.57 ir Ro.58, vokiško Fieseler Fi 156 „Storch“ kopija Ro.63.

1936 m. įmonės valdymą pilnai perėmė E. Breda įmonė „*Società Italiana Ernesto Breda per Costruzioni Meccanich*„. Po Antrojo Pasaulinio karo (1946 m.) „*IMAM“* nupirko „*IRI Finmeccanica*“. Naujieji savininkai 1950 m. įmonės pavadinimą pakeitė į „*Aerfer*“ ir pilnai intengravo į „*IRI Finmeccanica*“ struktūrą. 1969 m. „Aerfer“ buvo sujungta su „*FIAT Aviazione*“ į naują įmonę „*[[Aeritalia]]*“.

Po susijungimo įmonė sukūrė keletą įdomių pirmosios kartos reaktyvinių naikintuvų modelių, kurių nepavyko išplėtoti labiau nei prototipo fazė.

## Lėktuvai

Pavadinimu „OFM":

* Romeo Ro.1

Pavadinimu „IMAM":

* IMAM Ro.1, pradžioje gamintas pavadinimu „Romeo Ro.1";
* IMAM Ro.1bis;
* IMAM Ro.5;
* IMAM Ro.10;
* IMAM Ro.25;
* IMAM Ro.26;
* IMAM Ro.30;
* IMAM Ro.37 *Lince*;
* IMAM Ro.41;
* IMAM Ro.43;
* IMAM Ro.44 ''Octopus'';
* IMAM Ro.45;
* IMAM Ro.51;
* IMAM Ro.57;
* IMAM Ro.58;
* IMAM Ro.63.

Pavadinimu „Aerfer":

* Aerfer Sagittario 2;
* Aerfer Ariete.

## Šaltiniai

* (IT) Aerei-italiani , // aerei-italiani.net.
* (IT) Archivio della famiglia Pezzi, // enricopezzi.it.
* (IT) Ruocco, Elvira, *[https://web.archive.org/web/20140813001908/http://www.alfasport.net/webPage/View.asp?id=131 Storia dell’attività motoristica aeronautica dell’Alfa Romeo]*, // *alfasport.net*

## Išnašos
Johnson Twin-60

**„Johnson Twin-60“** – mažas, dvimotoris dvivietis keleivinis biplanas su fiksuota važiuokle, 1926 m. sukurtas JAV.

Konstrukciškai tai buvo mišrios konstrukcijos (drobe aptraukti mediniai sparnai, drobe dengtas iš plieno vamzdelių suvirintas fiuzeliažas) dvimotoris biplanas su stumiančiais propeleriais ir dviguba uodega. Tokia konstrukcija didino skrydžio patikimumą, geresnį balansavimą, apsaugojo atvirose kabinose sėdėjusį pilotą ir keleivį nuo išmetamųjų dujų ir užtikrino geresnį apžvalgumą iš piloto kabinos. Indekse įvašytas skaičius „60“ nurodė suminę variklių galią. Lėktuve buvo įrengtas suporuotas valdymas.

Lėktuvo važiuoklė fiksuota, triratė. Dėl mažo smukos greičio lėktuvo greičiui ant žemės sumažinti nereikėjo udegos šliaužiklio, todėl uodegoje buvo sumontuotas ratukas.

Buvo pagamintas vienintelis lėktuvo egzempliorius.

„Johnson Twin-60“ tapo trečiuoju lėktuvo modeliu, kuriam pagal 1927 m. įvestus reikalavimus, buvo išduotas JAV Tinkamumo skrydžiui sertifikatas.

Lėktuvas sudužo 1927 m. birželio mėn. ir nesulaukęs pirkėjų susidomėjimo jo kūrėjas projekto neatnaujino.

## Techniniai duomenys
**Bendrosios charakteristikos**
* **Įgula:** vienas
* **Keleivių talpa:** vienas
* **Ilgis:** 21 pėda 0 colių (6,40 m)
* **[[Sparno mojis]]:** 28 pėdos 0 colių (8,53 m)
* **Aukštis:** 7 pėdos 10 colių (2,39 m)
* **Sparnų plotas:** 194,2 kv. pėdos (18,04 m²)
* **Svoris:**
** **Tuščio**: 800 svarų (363 kg)
** **Kilimo:** 1320 svarų (599 kg)
* **Jėgainė:** 2 × oru aušinami 32 AG (24 kW) esant 2900 aps./min. galios opoziciniai dvejų cilindrų vidaus degimo varikliai „Bristol Cherub III“ stumiančio proplerio konfigūracijoje
* **Propeleriai:** dvimenčiai, 4 pėdų 11 colių (1,50 m.) skersmens duraliuminio propeleriai „Curtiss-Reed“

**Skrydžio duomenys**

* **[[V greičiai|Greitis]]:**
** **maksimalus:** 85 mylios/val. (137 km/h, 74 mazgai)
** **smukos:** 25 mylios/val. (25 km/h)
** **tūpimo:** 32 mylios/val. (51 km/h, 28 mazgai)
* **Skrydžio:**
** **nuotolis** 480 mylios (770 km, 420 jūrmylės)
** **[[Skrydžio lubos|lubos]]:** 10180 pėdų (3600 m)
* **Kilimo laikas:** 41 min į 10 000 pėdų (3 000&nbsp;m) 
* **Kilimui reikalingas atstumas:** pilnai pakrautam (1 430 svarų (650&nbsp;kg)) – 150 pėdų (46 m)

## Šaltiniai

* (EN) Dunlap, D Earl (January 1927). „“. Aero Digest. 10 (1): 14-15.
* (EN) „“. Aero Digest. 10 (2): 132. February 1927.
* (EN) „Aerofiles“. Nuoroda tikrinta 24 January 2020.
* (EN) „“. Aero Digest. 10 (2): 324. April 1927.

## Išnašos
Antanėliai (Vilnius)

**Antanėliai** (arba ***Kaukazas***) – buvęs viensėdis Vilniaus rajono savivaldybėje, 8 km nuo Bezdonių, į rytus nuo Balžio ežero, prie dabartinio Šilo rajono.

## Gyventojai

## Šaltiniai
Utecha

**Utecha** – buvęs viensėdis Vilniaus rajono savivaldybėje, 3 km į pietvakarius nuo Maišiagalos.

## Gyventojai

## Šaltiniai
Leipunkai

**Leipunkai** – buvęs viensėdis Varėnos rajono savivaldybėje, 2 km į šiaurės vakarus nuo Žilinų.

## Istorija

XX a. buvo Ceidlerio Leipunkų palivarkas Onuškio valsčiuje.

## Gyventojai

## Šaltiniai
Majoriškiai (Klausučiai)

**Majoriškiai** – buvęs kaimas Vilkaviškio rajono savivaldybėje, 6 km nuo Klausučių.

## Gyventojai

## Šaltiniai
Sabuta

**Sabuta** – buvęs viensėdis Vilniaus rajono savivaldybėje, 5 km nuo Maišiagalos.

## Gyventojai

## Šaltiniai
Naujinė (Vilnius)

**Naujinė** – buvęs kaimas Vilniaus rajono savivaldybėje, 10 km nuo Medininkų.

## Gyventojai

## Šaltiniai
Mekai

**Mekai** – buvęs viensėdis Vilniaus rajono savivaldybėje, 7 km į šiaurę nuo Visalaukės, 1 km į šiaurės vakarus nuo Pociūnų.

## Gyventojai

## Šaltiniai
Kalvinizmas

**Kalvinizmas** – krikščioniškosios teologijos sistema bei požiūris į krikščioniškąjį gyvenimą, suformuluotas XVI a. protestanto Jono Kalvino ir jo bei Kalvino Šventojo Rašto interpretacijos šalininkų ir pasekėjų. Tai doktrininis evangelikų reformatų bažnyčių pagrindas.

Krypties išpažinėjai teigia, kad žmogaus pomirtinis gyvenimas esąs nulemtas iš anksto, neatsižvelgiant į jo darbus. Iš sakramentų pripažįsta krikštą ir komuniją, jie suprantami simboliškai. Manoma, kad dėl specifinės darbo etikos ženkliai prisidėjo prie pramoninės revoliucijos. Griežta kalvinistinė etika tapo puritoniškos civilizacijos šaltiniu. J. Kalvinas neleistinu laikė šventųjų vaizdavimą paveiksluose, neleido naudoti krucifikso, tik paprastą kryžių.

Tikima, kad savo valiai įgyvendinti Dievas pasitelkia išrinktuosius, jų užduotis – Dievo valiai palenkti pasaulį, esant reikalui, priimtinos ir griežtos priemonės.

Pamaldų tvarka išleista 1542 m. Ženevoje.

1618–1619 m. vykęs Dordrechto sinodas suformulavo 5 punktus, nusakančius ortodoksinį kalvinizmo mokymą: apie absoliutų žmogaus sugedimą; Dievo išrinkimą be jokių sąlygų; ribotą atpirkimą (Jėzus Kristus ant kryžiaus mirė tik už išrinktuosius); neatmetamą malonę; šventųjų išlaikymą tikėjime.

Sąvoka pirmąsyk pavartota XVI a. kito reformatoriaus M. Liuterio sekėjų. Jie su U. Cvinglio ir J. Kalvino pasekėjais nesutarė dėl Šventosios Vakarienės ir kristologijos. Evangelikų reformatų mokymą po 1564 m. susistemino T. Beza (rėmėsi Aristotelio filosofija), taip padėdamas pamatus kalvinistinei scholastikai. Paskui Šveicarijoje ją išvystė F. Turrettin (1623–1687 m.), o Nyderlanduose – F. Gomarus (1563–1641 m.) bei G. Voetius (1588–1676 m.).

Kalvinizmas Lietuvą pasiekė XVI a. – vieni pirmųjų kalvinistų įsikūrė Rykantuose.

## Išnašos
Vitesse FC (Bobo Diulasas)

**Bobo Diulaso „Vitesse“** arba tiesiog **„Vitesse“** – Burkina Faso futbolo klubas iš Bobo Diulaso, rungtyniaujantis aukščiausioje lygoje. 

Namų rungtynes žaidžia Vobio stadione (), talpinančiame 10 tūkst. žiūrovų. 

## Istorija
2015 m. gruodžio mėn. įkurtas Vitesse Football Club. Rungtyniavo Antrame divizione. 2018–2019 m. B grupėje buvo penktoje vietoje. 2019–2020 m. sezone tapo Antrojo diviziono nugalėtojais B grupėje ir po sezono buvo perkelti į Pirmąjį divizioną.

Nuo 2020–2021 m. sezono rungtyniavo aukščiausioje šalies lygoje. Debiutiniame sezone liko keturioliktoje vietoje ir vos išvengė iškritimo į žemesnį divizioną. 2021–2022 m. liko dvyliktoje vietoje.

2022–2023 m. sezone rungtyniavo Premjer divizione ir užėmė trečią vietą.

## Titulai
;  **[[Première Division (Burkina Fasas)|Première Division]]** 
*  **Čempionai (0)**: –
*  **Trečia vieta (1):** 2023 m.

;  **Burkina Fasos taurės turnyras** 
*  **Nugalėtojai (0)**: –

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja oranžine mėlyna apranga.

## Garsesni žaidėjai
; Klubo žaidėjai, atsovavę nacionalinei rinktinei.
*  Adama Zerbo, saugas.
*  Michaïlou Dramé, vingeris.

## Garsesni treneriai
*  Mamadou Zongo

## Išnašos

## Nuorodos
* **Oficiali klubo svetainė**
* Facebook paskyra
* SOCCERWAY 
* FLASHSCORE
* Soocerpunter
* Transfermarkt
* Globalsportarchive
Salitas FC

**Uagadugu „Salimata et Taséré“** arba tiesiog **„Salitas“** – Burkina Faso futbolo klubas iš Uagadugu, rungtyniaujantis aukščiausioje lygoje. 

Namų rungtynes žaidžia Rugpjūčio 4-osios stadione (), talpinančiame 25 tūkst. žiūrovų. 

## Istorija
2015 m. įkurtas **Salimata et Taséré Football Club**. Rungtyniavo Antrame divizione. 2016–2017 m. tapo Antrojo diviziono nugalėtojais savo grupėje ir po sezono buvo perkelti į Premjer divizioną.

Nuo 2017–2018 m. sezono rungtyniavo aukščiausioje šalies lygoje. Debiutiniame sezone liko devintoje vietoje. 2018–2019 m. sezone užėmė antrą vietoą. 2019–2020 m. sezone čempionatas buvo nutrauktas dėl pandenijos. Tuo metu Salitas pirmavo, tačiau čempionų titulo neiškovojo. 2020–2021 m. sezone liko trečioje vietoje. 2021–2022 m. sezone užėmė tryliktą vietą ir vos išvengė perkėlimo į žemesnį divizioną.

2022–2023 m. sezone rungtyniavo Premjer divizione ir užėmė antrą vietą.

## Titulai
*  **[[Première Division (Burkina Fasas)|Première Division]]:** 
:  **Čempionai**: –
:  **Antroji vieta (2):** 2018–2019, 2022–2023 m.		
:  **Trečia vieta (1):** 2020–2021 m.

*  **Burkina Faso taurės turnyras (1)**: 
:  **Nugalėtojai**: 2018 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja oranžine žalia apranga.

## Garsesni žaidėjai
; Klubo žaidėjai, atsovavę nacionalinei rinktinei.
*  Souleymane Koanda, gynėjas.
*  Issiaka Ouédraogo, gynėjas.

## Garsesni treneriai
*  Adama Yannogo, nuo 2021 m. rugpjūčio.

## Išnašos

## Nuorodos
* **Oficiali klubo svetainė**
* Facebook paskyra
* SOCCERWAY 
* FLASHSCORE
* Transfermarkt
* Globalsportarchive
Perto stadionas

**Perto stadionas** (, komercinis pavadinimas **Optus Stadium**) – daugiafunkcis stadionas Perte, Australijoje. Stovi Bersvudo rajone, apie 2–3 km į rytus nuo miesto centro. Atidarytas 2018 m., talpina 61 266 žiūrovus (sėdimų vietų 60 000) – pagal talpą didžiausias Vakarų Australijoje ir vienas didžiausių šalyje. Vyksta australiškojo futbolo, kriketo, europietiškojo futbolo, regbio (*Rugby union*) ir regbio-13 (*Rugby league*) varžybos, rengiami koncertai. Stadione namų rungtynes žaidžia „Fremantle Dockers” ir „West Coast Eagles” Australiškojo futbolo lygos (AFL) klubai ir „Perth Scorchers” *Big Bash* kriketo lygos (BBL) klubas.

Dengtas stogu, saugančiu nuo lietaus apie 85 % sėdimų vietų, įrengti du dideli vaizdo ekranai ir LED apšvietimas.

Stadiono statyba pradėta 2014 m. gruodį, oficialiai atidarytas 2018 m. sausio 21 d. Stadioną projektavo „Hassell”, „HKS” ir „Cox” architektūrinės bendrovės; 2019 m. projektas įvertintas „Prix Versailles” architektūros ir dizaino apdovanojimu, 2022 m. – „Stadium Business Awards” apdovanojimu. 2021 m. stadione vyko AFL Didžiojo finalo rungtynės, 2022 m. – T20 (sutrumpinto) kriketo pasaulio čempionato varžybos. Rekordinis žiūrovų skaičius sporto varžybose pasiektas 2019 m., kai tiesiogiai stebėti Australijos ir Naujosios Zelandijos regbio rinktinių žaidimo susirinko 61 241 žiūrovas. 2023 m. kovo 12 d. Ed Sheeran koncertą stadione stebėjo rekordinis 73 092 žiūrovų skaičius.

## Šaltiniai
Donald Rumsfeld

**Donaldas Henris Ramsfeldas** (,  – ) – JAV politikas, valstybės pareigūnas ir verslininkas, 1975–1977 m. ir 2001–2006 m. ėjęs JAV gynybos sekretoriaus pareigas. Jis buvo ir jauniausias, ir vyriausias žmogus ėjęs šias pareigas. 1963–1969 m. JAV Atstovų rūmų narys. 1969–1970 m. Ekonominių galimybių tarnybos direktorius, 1969–1973 m. JAV prezidento patarėjas, 1973–1974 m. nuolatinis JAV atstovas NATO, 1974–1975 m. Baltųjų rūmų administracijos vadovas. Iki antrosios kandencijos JAV gynybos sekretoriaus pareigose, Ramsfeldas ėjo vadovaujančias pareigas įvairiose kompanijose.

1954 m. Ramsfeldas baigė politikos mokslus Prinstono universitete. Baigęs tris metus trukusią tarnybą JAV kariniame jūrų laivyne, kandidatavo ir laimėjo vietą JAV Atstovų rūmuose. 1969 m. priėmė prezidento Ričardo Niksono paskyrimą į Ekonominių galimybių tarnybos direktoriaus pareigas, vėliau dirbo prezidento Niksono patarėju, vadovavo ekonomikos stabilizacijos programai, buvo paskirtas ambasadoriumi NATO. 1974 m. paskirtas prezidento Fordo administracijos vadovu, 1975 m. – JAV gynybos sekretoriumi. Fordui pralaimėjus rinkimus, grįžo į privatų verslą.

2001 m. prezidentas Džordžas Bušas antrą kartą paskyrė Ramsfeldą JAV gynybos sekretoriumi. Eidamas šias pareigas, Ramsfeldas vaidino svarbų vaidmenį Afganistano kare ir invazijoje į Iraką. Prieš ir invazijos į Iraką metu, Ramsfeldas teigė, kad Irakas aktyviai vykdo masinio naikinimo ginklų programą, tačiau jokių masinio naikinimo ginklų rezervų nebuvo rasta. Pentagono generalinio inspektoriaus tyrimu buvo nustatyta, kad aukštas Ramsfeldo politinis patarėjas „sukūrė ir išplatino sprendimų priėmėjams alternatyvų Irako ir Al Kaidos ryšių žvalgybinį įvertinimą, kurioje kai kurios išvados yra nesuderinamos su JAV žvalgybos bendruomenės konsensusu.“ Taip pat Ramsfeldo kadencija pasižymėjo skandalais dėl apklausose naudotų kankinimo metodų ir kankinimų Abu Graibo kalėjime. Ramsfeldas galiausiai prarado politinį pasitikėjimą ir 2006 m. atsistatydino.

## Šaltiniai

|-
Rahimo FC

**Bobo Diulaso „Rahimo“** arba tiesiog **„Rahimo“** – Burkina Faso futbolo klubas iš Bobo Diulaso, rungtyniaujantis aukščiausioje lygoje. Namų rungtynes žaidžia Vobio stadione (), talpinančiame 10 tūkst. žiūrovų. 

## Istorija
2012 m. įkurtas **Rahimo Football Club**. Klubo įkūrėju tapo buvęs futbolininkas Rahim Ouédraogo.

Rungtyniavo Antrame divizione. 2015–2016 m. sezone tapo Antrojo diviziono nugalėtojais B grupėje ir po sezono buvo perkelti į Pirmąjį divizioną.

Nuo 2016–2017 m. sezono rungtyniavo aukščiausioje šalies lygoje. Debiutiniame sezone iškovojo trečią vietą, 2017–2018 m. liko vienuolikti. 2018–2019 m. iškovojo čempionų titulą, ir, Burkina Faso futbolo taurę. 2019–2020 m. sezonas liko nebaigtas dėl pandemijos. Tuo metu Rahimo užėmė trečiąją vietą. 2020–2021 m. sezonas susiklostė nesėkmingai, o penkioliktoje vietoje likę „Rahimo“ buvo perkelti į žemesnį divizioną.

2021–2022 m. sezone tapo Antrojo diviziono nugalėtojais B grupėje ir po sezono buvo perkelti į Pirmąjį divizioną.

2022–2023 m. sezone rungtyniavo Premjer divizione ir užėmė šeštą vietą.

2024–2025 m. sezone antrą kartą klubo istorijoje iškovojo čempionų titulą.

## Titulai
*  **[[Première Division (Burkina Fasas)|Première Division]] (2):** 
:  **Čempionai**: 2018–2019, 2024–2025 m.

*  **Burkina Faso taurės turnyras (1)**: 
:  **Nugalėtojai**: 2018–2019 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja oranžine mėlyna apranga.

## Garsesni žaidėjai
; Klubo žaidėjai, atsovavę nacionalinei rinktinei.
*  Issa Kaboré, gynėjas.
*  Ibrahim Gnanou, gynėjas.
*  Issa Gouo, gynėjas.
*  Soumaïla Ouattara, gynėjas.
*  Adama Barro, saugas.
*  Lassina Franck Traoré, puolėja.

; Užsieniečiai
*  Daniel Afriyie, vingeris, puolėjas.

## Garsesni treneriai
*  Boureima Zongo.

## Išnašos

## Nuorodos
* **Oficiali klubo svetainė**
* Facebook paskyra
* SOCCERWAY 
* FLASHSCORE
* Soocerpunter
* Transfermarkt
* Globalsportarchive
Racing Club Bobo (Bobo Diulasas)

**Bobo Diulaso „Racing Club“** arba tiesiog **„Racing Club“** – Burkina Faso futbolo klubas iš Bobo Diulaso, rungtyniaujantis aukščiausioje lygoje. Namų rungtynes žaidžia Vobio stadione (), talpinančiame 10 tūkst. žiūrovų. 

## Istorija
1949 m. įkurtas klubas. Rungtyniavo šalies aukščiausioje lygoje. 1972 m. pirmą kartą tapo šalies čempionais. 1996 ir 1997 m. pakartojo šią sėkmę. Vėlesniais metais tokių aukštumų nepasiekė.

2014–2015 m. sezone po ilgos pertraukos vėl iškovojo čempionų titulą.

2022–2023 m. sezone rungtyniavo Premjer divizione ir užėmė penktą vietą.

## Titulai
*  **[[Première Division (Burkina Fasas)|Première Division]] (4):** 
:  **Čempionai**: 1972, 1996, 1997, 2014–2015 m.

*  **Burkina Faso taurės turnyras (7)**: 
:  **Nugalėtojai**: 1961, 1962, 1984, 1987, 1995, 2007, 2014 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja balta juoda apranga.

## Garsesni žaidėjai
; Klubo žaidėjai, atsovavę nacionalinei rinktinei.
*  Hervé Kouakou Koffi, vartininkas.
*  Yacouba Coulibaly, gynėjas.
*  Banou Diawara, puolėjas.
*  Tanguy Barro, saugas.
*  Amadou Coulibaly, gynėjas.
*  Moussa Ouattara, gynėjas.
*  Ousmane Sanou, puolėjas.
*  Mamadou Zongo, puolėjas.

## Garsesni treneriai
*  Diegou James Kokka
*  Brama Traore.

## Išnašos

## Nuorodos
* **Oficiali klubo svetainė**
* Facebook paskyra
* SOCCERWAY 
* FLASHSCORE
* Soocerpunter
* Transfermarkt
* Globalsportarchive
Perto oro uostas

**Perto oro uostas** () – tarptautinis oro uostas Australijoje, Vakarų Australijos valstijoje, Perto aglomeracijoje, apie 12 km į rytus nuo miesto centro, Belmonto, Kalamundos ir Svono savivaldybių teritorijoje. Didžiausias Perte ir Vakarų Australijoje, ketvirtas pagal aptarnautų keleivių skaičių šalyje. Oro uostui skirtame 2105 ha plote įrengti du kilimo-tūpimo takai, pastatyti 4 terminalai (1 tarptautiniams skrydžiams, 3 vietiniams). Iki Covid-19 pandemijos oro uostas aptarnaudavo apie 130 tūkst. skrydžių ir daugiau nei 14 mln. keleivių per metus, veikė daugiau kaip 30 oro bendrovių, buvo vykdomi skrydžiai daugiau kaip 50 krypčių.

2023 m. duomenimis, iš oro uosto vykdomi tarptautiniai skrydžiai į Rytų ir Pietryčių Azijos šalis, Persijos įlankos šalis, Pietų Afriką, Mauricijų, Jungtinę Karalystę ir Naująją Zelandiją bei vietiniai skrydžiai beveik 40 krypčių. Pagrindines būstines oro uoste turi „Network Aviation”, „Virgin Australia Regional Airlines”, „National Jet Express” ir „Skippers Aviation” oro linijų bendrovės. Populiariausios tarptautinės kryptys (daugiausia pervežta keleivių, 2021–2022 m. duomenys) – Singapūras, Doha ir Dubajus, vietinės kryptys – Melburnas, Karata, Port Hedlandas, Sidnėjus ir Brumas.

## Istorija
1942 m. golfo aikštyno vietoje įkurta Australijos karinių oro pajėgų bazė – Gilfordo aerodromas (*Guildford Aerodrome*). 1943 m. įrengtas pirmasis kilimo-tūpimo takas, 1944 m. – antrasis. 1944 m. aerodromu leista naudotis civilinei aviacijai, o 1945 m., pasibaigus karui, karinė bazė uždaryta, aerodromas liko tik civiliams. 1952 m. Gilfordo aerodromui suteiktas tarptautinio oro uosto statusas, 1953 m. – naujas (dabartinis) pavadinimas.

1962 m. oro uosto šiaurinėje dalyje atidarytas tarptautinių ir vietinių skrydžių terminalas. 1986 m. baigtas statyti naujas tarptautinių skrydžių terminalas oro uosto rytinėje dalyje, 1987 m. – 80 m aukščio oro eismo kontrolės bokštas. XX a. pabaigoje įrengti du vietinių skrydžių terminalai, 2013 m. pastatytas dar vienas. 2022 m. atidaryta požeminė geležinkelio stotis ir geležinkelio linija, jungianti oro uostą su Perto geležinkelių tinklu.

## Statistika

## Šaltiniai
Aleksandras Gomelskis

**Aleksandras Gomelskis** (; 1928 m. sausio 18 d. Kronštate – 2005 m. rugpjūčio 16 d. Maskvoje) – Tarybų Sąjungos krepšinio treneris.

## Biografija

Būdamas studentas, 1945–1953 m. A. Gomelskis žaidė gynėju tuometinio Leningrado krepšinio komandose SKIF (1945–1948 m.) ir SKA (1949–1953 m.). Dirbti treneriu pradėjo 1949 m. Leningrado „Spartak“ moterų komandoje. 1953 m. tapo Rygos ASK komandos treneriu, su ja penkiskart laimėjo Tarybų Sąjungos čempionatą, pelnė tris Europos taures (1957–1959 m.). 1966 m. paskirtas Maskvos CSKA vyriausiuoju treneriu. Su Maskvos CSKA A. Gomelskis 1971 m. iškovojo Europos čempionų taurę, daugiau nei 10 kartų laimėjo Tarybų Sąjungos pirmenybes.

TSRS rinktinę A. Gomelskis treniravo 1962–1970 ir 1976–1988 m. Per tą laiką rinktinė šešis kartus tapo Europos čempione, 1967 ir 1982 m. pasaulio čempione, o 1988 m. Seulo olimpinėse žaidynėse laimėjo auksą. Po to A. Gomelskis kurį laiką dirbo Ispanijoje ir Prancūzijoje: treniravo Tenerifės ir Limožo CSP klubus. Subyrėjus Tarybų Sąjungai, 1991–1992 m. vadovavo Rusijos krepšinio federacijai.

1982 m. A. Gomelskiui suteiktas Lietuvos TSR nusipelniusio trenerio vardas. 1995 m. A. Gomelskis pristatytas Krepšinio šlovės muziejuje, 1998 m. apdovanotas Olimpiniu šlovės ordinu.

Nuo 1997 m. iki mirties A. Gomelskis užėmė Maskvos CSKA klubo prezidento postą.

2003 m. vasario 5 d. A. Gomelskis gavo Lietuvos pilietybę.

Mirė 2005 m. rugpjūčio 16 d. nuo leukemijos, kuria susirgo 1998 m.

## Asmeninis gyvenimas
Brolis Jevgenijus (g. 1938 m.) – taip pat krepšinio treneris.

A. Gomelskio pirmoji žmona – buvusi krepšininkė Olga, su ja susilaukė sūnų Vladimiro ir Aleksandro. Su antrąja žmona Lilija, dirbusia stiuardese, susilaukė Kirilo. Būdamas 69-erių, su trečiąja žmona krepšininke Tatjana, kuri buvo jaunesnė 41 metais, susilaukė sūnaus Vitalijaus.

## Išnašos
Peyton Watson

**Peitonas Taileris Vatsonas** (, g. ) – JAV krepšininkas, žaidžiantis NBA lygoje besivaržančioje Denverio „Nuggets“ komandoje. Jis žaidė koledžo krepšinį „UCLA Bruins“ komandoje.

P. Vatsoną 2022 m. NBA naujokų biržoje 30-uoju šaukimu pasirinko Oklahoma Sičio „Thunder“. Tada jis buvo išmainytas į Denverio „Nuggets“ kartu su dviem būsimais antrojo rato šaukimais į JaMychal Green ir 2027 m. pirmojo rato šaukimą.

## Statistika

### NBA
#### Reguliarusis sezonas

#### Atkrintamosios varžybos

### Universitetas

## Išnašos

## Nuorodos

* Peyton Watson profilis „Basketball Reference“
Lordų Rūmai

**Lordų Rūmai** (), dar žinomi kaip **Perų Rūmai** (), – Jungtinės Karalystės parlamento aukštesnieji rūmai. Lordų Rūmus sudaro nerenkami nariai: perai iki gyvos galvos (*life peers*, ministro pirmininko teikimu skiriami monarcho neterminuotam laiko tarpui, nepaveldima pozicija), paveldimi perai (*hereditary peers*, paveldima pozicija) ir dvasiniai lordai (*Lords Spiritual*, Anglijos bažnyčios vyskupai). Lordų Rūmų nariai, kaip ir Bendruomenių Rūmų nariai, posėdžiauja Londone, Vestminsterio rūmuose.

Lordų Rūmai vykdo parlamentinę Jungtinės Karalystės vyriausybės ir Bendruomenių Rūmų kontrolę. Perai reguliariai peržiūri ir teikia įstatymų pataisas, siekia bendro sutarimo su Bendruomenių Rūmais dėl galutinio įstatymo varianto. Nors Lordų Rūmai negali užkirsti kelio įstatymams, tačiau gali uždelsti jų priėmimą ir priversti Bendruomenių Rūmus persvarstyti sprendimus. Lordų Rūmai, kaip nepriklausomas nuo rinkimų proceso organas, veikia kaip Bendruomenių Rūmų parlamentinė kontrolė. Lordų Rūmų nariai gali užimti kitas aukštas vyriausybines pareigas, tačiau ministrų kabineto nariai dažniausiai pasirenkami iš Bendruomenių Rūmų. Lordų Rūmai neturi įtakos Jungtinės Karalystės ministro pirmininko ar Jungtinės Karalystės vyriausybės darbo tęstinumui. Tik Bendruomenių Rūmai gali priversti premjerą atsistatydinti ar paskelbti naujus rinkimus.

Kitaip nei Bendruomenių Rūmų, kurie turi fiksuotą narių skaičių, Lordų Rūmų dydis nėra ribotas. Šiuo metu Lordų Rūmus sudaro 777 nariai. Lordų Rūmai yra vieninteliai aukštesnieji rūmai pasaulyje (tarp šalių, turinčių dvejus parlamento rūmus), kurie yra didesni nei žemesnieji parlamento rūmai, ir antrieji pagal dydį įstatymų leidžiamieji parlamento rūmai po Kinijos Nacionalinio Liaudies Kongreso.

Parlamento naujos sesijos pradžios proga monarchas sako kalbą Lordų Rūmuose. Iki 2009 metų, kai buvo įsteigtas Jungtinės Karalystės Aukščiausiasis Teismas, Lordų Rūmai Jungtinės Karalystės teisinėje sistemoje veikė kaip paskutinė instancija.

## Šaltiniai
Tom Ewell

**Tomas Juelas** (, tikrasis vardas *Samuel Yewell Tompkins*, 1909 m. balandžio 29 d. Ovensboras, Kentukis, JAV – 1994 m. rugsėjo 12 d. Los Andželas, Kalifornija, JAV) – amerikiečių teatro ir kino aktorius, prodiuseris.

## Biografija
T. Juelas gimė Ovensboro mieste Kentukyje, Martinos (*Martine*, mergautinė pav. *Yewell*) ir Samuelio Viljamo Tompkinso (*Samuel William Tompkins*) šeimoje. T. Juelo tėvai tikėjosi, kad jis paseks jų pėdomis ir taps teisininku arba viskio ir tabako prekeiviu, tačiau T. Juelas nusprendė užsiimti vaidyba. 1928 m. vasaros sezono trupėje jis pradėjo vaidinti su Donu Amičiu, o 1931 m. išsikėlė į Niujorką, kur įstojo į „Aktorystės studiją“.

1934 m. pirmą kartą vaidino Brodvėjuje, 1940 m. su nedideliu vaidmeniu debiutavo kine. Pirmaisiais metais jis daugiausia atlikdavo antraplanius vaidmenis komedijose. Turėdamas vidutinišką išvaizdą ir garsoką balsą, dažniausiai vaidindavo paprastus vyrukus. Pirmą kartą, kaip kino aktorius, sulaukė didesnio dėmesio 1949-ųjų komedijoje „Adomo šonkaulis“ („Adam’s Rib“), kurioje, vaidindamas su Spenseriu Treisiu ir Katarina Hebern, įkūnijo neištikimą vyrą.

Bene žinomiausias T. Juelo vaidmuo – personažas Ričardas Šermanas B. Vailderio kino komedijoje „Septynerių metų krizė“, kurioje T. Juelas vaidino su Merlina Monro. Pirmą kartą jis vaidino Ričardą Šermaną 1952 m. Brodvėjaus pjesėje „Septynerių metų krizė“ ir gavo Tony apdovanojimą, o už šį tarp neištikimybės ir pareigos jausmo besiblaškančio vyro vaidmenį pjesės ekranizacijoje jis pelnė „Auksinio gaublio“ apdovanojimą. Šis vaidmuo buvo jo aktorinės karjeros viršūnė. Be to, 1951 m. T. Juelas debiutavo kaip prodiuseris (pjesė „Kinas Habardas“ – „Kin Hubbard“). Vėlesniais dešimtmečiais jis daugiausia vaidino televizijoje, taip pat ir savo paties televizijos laidoje 8-ojo dešimtmečio pradžioje. Taip pat T. Juelas žinomas dėl viešbučio vadovo ir buvusio policininko Bilio Trumano vaidmens televizijos seriale „Baretta“, kuris buvo pastatytas 1975–1978 m. Paskutinį kartą prieš kamerą T. Juelas pasirodė 1986 m. kriminaliniame seriale „Jos parašyta žmogžudystė“ („Murder, She Wrote“).

Tomas Juelas buvo vedęs du kartus: 1946–1947 m. Džuditą Ebot (*Judith Abbott*), prodiuserio, režsieriaus, dramaturgo, scenaristo Džordžo Eboto dukterį, o nuo 1948 m. – Mardžorę Senborn (*Marjorie Sanborn*). Juodu turėjo vieną bendrą vaiką ir buvo susituokę iki jo mirties. Sulaukęs 85-erių, T. Juelas mirė 1994 m. rugsėjį. Liko našlė Mardžorė ir sūnus Teiloras (*Taylor*, g. 1954); T. Juelą pergyveno jo motina – sulaukusi 109-erių ji mirė 1998 m.

## Nuorodos
* T. Juelo filmografija
* T. Juelo vaidmenys teatre
* T. Juelo nominacijos ir apdovanojimai

## Išnašos
Reggie Jackson (krepšininkas)

**Redžinaldas „Redžis“ Šonas Džeksonas** (, g. ) – JAV krepšininkas. 

2011 m. NBA naujokų biržoje krepšininką pirmajame rate 24-uoju šaukimu pasirinko Oklahoma Sičio „Thunder“. 2015 m. vasario 19 d. Džeksonas iškeistas į Detroito „Pistons“ komandą. 2020 m. vasario 20 d. jis pasirašė sutartį su Los Andželo „Clippers“.

2023 m. vasario 14 d. pasirašė sutartį su Denverio „Nuggets“. 2024 m. liepos 30 d. Džeksonas prisijungė prie Filadelfijos „76ers“. 2025 m. vasario 6 d. išmainytas į Vašingtono „Wizards“. Po mainų Vašingtonas jį atleido.

## Statistika

### NBA reguliarusis sezonas

### NBA atkrintamosios rungtynės

## Išnašos

## Nuorodos

* Reggie Jackson profilis „Basketball Reference“
Vyšegrado kongresas (1335)

Pirmasis **Vyšegrado kongresas** – 1335 m. Vyšegrade įvykęs aukščiausiojo lygio susitikimas, kuriame Čekijos karalius Jonas Liuksemburgietis, Vengrijos karalius Karolis I ir Lenkijos karalius Kazimieras III Didysis sudarė antihabsburgišką sąjungą. Trys lyderiai susitarė sukurti naujus komercinius kelius, kad būtų galima apeiti pagrindinį Vienos uostą, dėl kurio pirkliai buvo priversti siūlyti savo prekes ten, o ne kitur, ir lengviau patekti į kitas Europos rinkas.

Aukščiausiojo lygio susitikimą paskatino staigus Habsburgų valdžios išplitimas regione, kurie užėmė Karintiją ir Krainą po Goricijos-Tirolio kunigaikščio Henriko, nesėkmingai pretendavusio į Čekijos ir Lenkijos karūnas, mirties.

Kongresas taip pat pripažino Čekijos suverenitetą Silezijos kunigaikštystėje, kurią Čekijos karaliai *de jure* kontroliavo kartu su Lenkijos karūna. Jonas Liuksemburgietis atsisakė Lenkijos karūnos Kazimiero III Didžiojo naudai mainais į 1 200 000 Prahos grašių. Taigi Silezijos kunigaikštystė tapo Čekijos karūnos dalimi iki 1742 m., kai didžioji jos dalis atiteko Prūsijai ir po Antrojo pasaulinio karo 1945 m. prisijungė prie Lenkijos. Nedidelė jos dalis dabar yra Čekijos Respublikoje.

Antrasis susitikimas įvyko 1339 m. ir jame buvo išrinktas naujasis Lenkijos karalius.

## Išnašos

## Nuorodos
* RÁCZ, György. Visegrád 1335 &#91;online&#93;.  Bratislava: International Visegrad Fund, 2009, [cit. 2013-08-02]. On-line book . (CZ, SK, HU, PL, EN, Latin)
Jack White (krepšininkas)

**Džeksonas Tomas Vaitas** (, g. ) – Australijos krepšininkas. Žaidė universitetinį krepšinį Diuko „Blue Devils“ komandoje.

2022 m. liepos 19 d. „Nuggets“ su juo pasirašė dvipusę (''two-way'') sutartį. Pagal sutarties sąlygas jis dalinosi laiką tarp „Nuggets“ ir NBA G-lygos klubo Grand Rapidso „Gold“. 2024 m. balandžio 9 d. Vaitas pasirašė 10 dienų sutartį su Memfio „Grizzlies“.

2024 m. gegužės 15 d. sudarė dvejų metų sutartį su Melburno „United“.

## Statistika

### NBA

#### Reguliarusis sezonas

### Universitetas

## Išnašos

## Nuorodos

* Jack White profilis „Basketball Reference“
Thomas Bryant

**Tomas Džermeinas Brajantas** (, g. ) – JAV krepšininkas, žaidžiantis NBA lygoje besivaržančioje Klivlando „Cavaliers“ komandoje. 

2017 m. NBA naujokų biržoje Jutos „Jazz“ pasirinko Brajantą 42-uoju šaukimu. Vėliau jis kartu su 30-uoju šaukimu Josh Hart buvo iškeistas į Los Andželo „Lakers“ mainais į „Lakers“ 28-ąjį šaukimą Tony Bradley. 2018 m. liepos 2 d. Brajantas prisijungė prie Vašingtono „Wizards“ ekipos. 2022 m. liepos 6 d. sugrįžo į Los Andželo „Lakers“.

2023 m. vasario 9 d. krepšininkas išmainytas į Denverio „Nuggets“ keturių komandų mainuose, kuriuose dalyvavo Los Andželo „Clippers“ ir Orlando „Magic“. 2023 m. su Denveriu laimėjo NBA čempionų titulą. 2023 m. liepos 2 d. Brajantas pasirašė 2 metų 5,4 mln. dolerių vertės sutartį su Majamio „Heat“. 2024 m. gruodžio 15 d. buvo išmainytas į Indianos „Pacers“.

2025 m. rugsėjo 23 d. Brajantas pasirašė vienerių metų sutartį su Klivlando „Cavaliers“.

## Statistika

### NBA
#### Reguliarusis sezonas

#### Atkrintamosios varžybos

### Universitetas

## Išnašos

## Nuorodos

* Thomas Bryant profilis „Basketball Reference“
Ish Smith

**Išas Smitas** (, g. ) – buvęs JAV krepšininkas. 

2010 m. NBA naujokų biržoje nepasirinktas Smitas 2010 m. rugpjūčio 23 d. pasirašė sutartį su Hiustono „Rockets“. 

2022 m. liepos 6 d. Smitas kartu su Kentavious Caldwell-Pope buvo iškeistas į Denverio „Nuggets“ mainais už Monté Morris ir Will Barton. 2022 m. spalio 19 d. krepšininkas debiutavo komandoje. Tai buvo 13-oji NBA komanda, kurioje jis žaidė per savo karjerą, taip pat jis tapo vieninteliu žaidėju NBA istorijoje, žaidusiu bent 13 NBA komandų. 

2023 m. su „Nuggets“ laimėjo NBA čempionų titulą. 

## Karjera universitete
Smitas žaidė universitetinį krepšinį Veik Foresto „Demon Deacons“ komandoje ir universiteto istorijoje užėmė antrąją vietą pagal rezultatyvius perdavimus. Per ketverius metus vidutiniškai pelnė po 9,2 taško, atliko po 5,1 rezultatyvaus perdavimo, atkovojo po 3,7 atšokusio kamuolio ir perėmė po 1,3 kamuolio. Jis taip pat yra vienintelis žaidėjas Veik Foresto universiteto istorijoje, per savo karjerą pelnęs bent 1000 taškų (1114) ir atlikęs bent 600 rezultatyvių perdavimų (612).

Paskutiniais metais Smitas vidutiniškai pelnė po 13,2 taško, atliko po 6,0 rezultatyvaus perdavimo, atkovojo po 4,9 atšokusio kamuolio ir perėmė po 1,7 kamuolio bei buvo išrinktas į antrąją Atlanto pakrantės konferencijos (ACC) simbolinę komandą.

## Statistika

### NBA

#### Reguliarusis sezonas

#### Įkrintamosios varžybos

#### Atkrintamosios varžybos

### Universitetas

## Apdovanojimai ir pasiekimai

### NBA

* NBA čempionas (2023 m.)
### NCAA
* Antrosios Atlanto pakrantės konferencijos (AAC) simbolinės komandos žaidėjas (2010 m.)

## Išnašos

## Nuorodos

* Ish Smith profilis „Basketball Reference“
Dubuliškės

**Dubuliškės** – buvęs viensėdis Zarasų rajono savivaldybėje, 7 km nuo Antalieptės.

## Gyventojai

## Šaltiniai
Pašiekščiai

**Pašiekščiai** – buvęs kaimas Zarasų rajono savivaldybėje, 4 km nuo Antalieptės.

## Gyventojai

## Šaltiniai
Šileikiškės (Imbradas)

**Šileikiškės** – buvęs kaimas Zarasų rajono savivaldybėje, 1 km nuo Avilių.

## Gyventojai

## Šaltiniai
Majestic SC

**Uagadugu „Majestic“** arba tiesiog **„Majestic“** – Burkina Faso futbolo klubas iš Uagadugu, rungtyniaujantis aukščiausioje lygoje. 

Namų rungtynes žaidžia Savivaldybės stadione (), talpinančiame 25 tūkst. žiūrovų. 

## Istorija
Rungtyniavo Antrame divizione. 2011–2012 m. tapo Antrojo diviziono nugalėtojais savo grupėje ir po sezono buvo perkelti į Pirmąjį divizioną.

Nuo 2013 m. sezono rungtyniavo aukščiausioje šalies lygoje. Debiutiniame sezone liko dvyliktoje vietoje. 2019–2020 m. sezone buvo antroje vietoje, kai čempionatas buvo nutrauktas dėl pandenijos. 2020–2021 m. sezone liko devintojoje vietoje. 2021–2022 m. sezone vėl buvo antrojoje vietoje.

2022–2023 m. sezone rungtyniavo Premjer divizione ir užėmė šeštą vietą.

## Titulai
;  **[[Première Division (Burkina Fasas)|Première Division]]** 
*  **Čempionai (0)**: –
*  **Antroji vieta (1):** 2021–2022 m.
*  **Trečia vieta (1):** 2017–2018 m.

;  **Burkina Faso taurės turnyras** 
*  **Nugalėtojai (0)**: –

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja juoda araudonapranga.

## Garsesni žaidėjai
; Klubo žaidėjai, atsovavę nacionalinei rinktinei.
*  Jean-Noël Lingani, gynėjas.
*  Dango Ouattara, vingeris.

; Užsieniečiai
*  Souleymane Mamane Lawal, saugas.

## Garsesni treneriai
*  ?

## Išnašos

## Nuorodos
* **Oficiali klubo svetainė**
* Facebook paskyra
* SOCCERWAY 
* FLASHSCORE
* Transfermarkt
* Globalsportarchive
Nidolkos

**Nidolkos** (*Midolka*) – buvęs viensėdis Zarasų rajono savivaldybėje, 4 km nuo Imbrado.

## Gyventojai

## Šaltiniai
Vajavotinos

**Vajavotinos** – buvęs viensėdis Zarasų rajono savivaldybėje, 10 km nuo Pakniškių.

## Gyventojai

## Šaltiniai
John C. Calhoun

**Džonas Koldvelas Kalhaunas** (, 1782 m. kovo 18 d. – 1850 m. kovo 31 d.) – JAV valstybės veikėjas ir politikos teoretikas, 1825–1832 m. JAV viceprezidentas. Kalhaunas atkakliai gynė vergiją ir siekė apsaugoti baltųjų pietinių valstijų interesus. Jis pradėjo savo politinę karjerą kaip nacionalistas ir stiprios nacionalinės vyriausybės bei apsauginių muitų šalininkas. 1820-ųjų pabaigoje jo pažiūros radikaliai pasikeitė ir jis tapo vienu iš pagrindinių valstijų teisių, ribotos vyriausybės, nulifikavimo ir mažų tarifų šalininkų. Jis manė, kad Šiaurės pritarimas šiems politikos punktams yra sąlyga, kad pietūs liktų Sąjungoje. Jo įsitikinimai ir įspėjimai padarė didelę įtaką Pietų atsiskyrimui nuo Sąjungos 1860–1861 m. Jis buvo pirmasis viceprezidentas, atsistatydinęs iš pareigų, ir vienintelis iki Spiro Agnew atsistatydinimo 1973 metais.

Kalhaunas pradėjo savo politinę karjerą, kai 1810 m. buvo išrinktas į Atstovų rūmus. Dirbdamas karo sekretoriumi vadovaujant prezidentui Džeimsui Monro, pertvarkė ir modernizavo karo departamentą. Kalhaunas buvo kandidatas į prezidentus 1824 m. JAV prezidento rinkimuose, tačiau nesulaukęs palaikymo, pasitraukė iš kovos dar iki rinkimų, bet sutiko būti kandidatu į viceprezidentus. Rinkikų kolegija didžiule balsų dauguma išrinko Kalhauną viceprezidentą. Ėjo viceprezidento pareigas, vadovaujant prezidentams Džonui Kvinsiui Adamsui ir Endriu Džeksonui.

Kalhaunas nesutarė su Džeksonu dėl nulifikavimo politikos, palaikė Pietų Karolinos teisę panaikinti federalinius tarifų įstatymus, kurie, jo manymu, buvo nesąžiningai palankūs šiaurės valstijoms. 1832 m., likus vos keliems mėnesiams iki antrosios kadencijos pabaigos, Kalhaunas atsistatydino iš viceprezidento pareigų ir parėjo dirbti į Senatą. 1844 m. Demokratų partijoje siekė būti iškeltas kandidatu į prezidentus, bet pralaimėjo netikėtam kandidatui Džeimsui Polkui, kuris vėliau ir buvo išrinktas į JAV prezidento postą. 1844–1845 m. dirbo valstybės sekretoriumi prezidento Džono Tailerio administracijoje. Eidamas šias pareigas palaikė Teksaso aneksiją, kaip priemonę išplėsti vergvaldžių įtaką, ir padėjo išspręsti Oregono sienos ginčą su Britanija. Vėliau Kalhaunas grįžo dirbti į Senatą, priešinosi Meksikos ir Amerikos karui, Vilmoto išlygai ir 1850 m. kompromisui.

## Šaltiniai

|-
Collin Gillespie

**Kolinas Gilespis** (, g. ) – JAV krepšininkas, žaidžiantis NBA lygoje besivaržančioje Finikso „Suns“ komandoje. Jis žaidė koledžo krepšinį Vilanovos „Wildcats“ komandoje.

2022 m. NBA naujokų biržoje likęs nepasirinktas Gilespis pasirašė dvipusę sutartį su Denverio „Nuggets“. Pagal sutarties sąlygas jis dalinosi laiką tarp „Nuggets“ ir NBA G-lygos klubo Grand Rapidso „Gold“.

2024 m. liepos 2 d. pasirašė dvipusę sutartį su Finikso „Suns“.

## Statistika

### Universitetas

## Išnašos

## Nuorodos

* Collin Gillespie profilis „Basketball Reference“
Zeke Nnaji

**Zykas Nadžis** (, g. ) – JAV krepšininkas, žaidžiantis NBA lygoje besivaržančioje Denverio „Nuggets“ komandoje. Jis žaidė koledžo krepšinį Arizonos „Wildcats“ komandoje.

## Profesionali karjera

### Denverio „Nuggets“ (2020–''dabar'')
2020 m. NBA naujokų biržoje jį 22-uoju šaukimu pasirinko Denverio „Nuggets“. 2020 m. gruodžio 1 d. Nadžis su „Nuggets“ pasirašė naujoko sutartį.

## Statistika

### NBA
#### Reguliarusis sezonas

#### Atkrintamosios varžybos

### Universitetas

## Išnašos

## Nuorodos

* Zeke Nnaji profilis „Basketball Reference“
Vlatko Čančar

**Vlatko Čančaras** (, g. ) – Slovėnijos krepšininkas.

2017 m. NBA naujokų biržoje Denverio „Nuggets“ pasirinko V. Čančarą 49-uoju šaukimu. Prieš tai žaidė Slovėnijoje, Serbijoje ir Ispanijoje. 2025 m. liepos 17 d. pasirašė sutartį su Italijos Milano „Olimpia“ klubu, bet sezono pradžioje kontraktas nutrauktas.

## Statistika

### NBA
#### Reguliarusis sezonas

#### Atkrintamosios varžybos

## Išnašos

## Nuorodos

* Vlatko Čančar profilis „Basketball Reference“